******

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**Շ Ի Ր Ա Կ Ի Մ Ա Ր Զ**

**Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի**

**«06» հոկտեմբերի 2017 թվական**

**Ա Ր Ձ Ա Ն Ա Գ Ր ՈՒ Թ Յ ՈՒ Ն N 3/2**

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ Ա Ն**

**Շ Ի Ր Ա Կ Ի Մ Ա Ր Զ Ի Գ Յ ՈՒ Մ Ր Ի Հ Ա Մ Ա Յ Ն Ք Ի**

 **Ա Վ Ա Գ Ա Ն ՈՒ Ե Ր Ր Ո Ր Դ Ն Ս Տ Ա Շ Ր Ջ Ա Ն Ի Ե Ր Կ Ր Ո Ր Դ Հ Ե Ր Թ Ա Կ Ա Ն Ն Ի Ս Տ Ի**

**ՆԻՍՏԸ ԱՐՁԱՆԱԳՐՈՒՄ Է Գյումրու համայնքապետարանի աշխատակազմի քարտուղար Ռոբերտ Ասատրյանը:**

**ՆԻՍՏԻՆ ՄԱՍՆԱԿՑՈՒՄ ԵՆ Գյումրի համայնքի ավագանու թվով 32 (երեսուներկու) անդամներ՝**

Ս.Բալասանյան, Ա.Ադամյանը, Հ.Կարապետյանը, Լ.Խաչատրյանը, Է.Մկրտչյանը, Տ.Հովհաննիսյանը, Մ.Սահակյանը, Լ.Սանոյանը, Վ.Եդիգարյանը, Ա.Գրիգորյանը, Վ.Հունանյանը, Գ.Սարգսյանը, Կ.Միքայելյանը, Տ.Փանոսյանը, Գ.Գրիգորյանը, Կ.Թաթարյանը, Ա.Տոնոյանը, Ա.Բադեյանը, Ա.Խաչատրյանը, Գ.Մաթևոսյանը, Ա.Աղանյանը, Ռ.Սարգսյանը, Ա.Մխիթարյանը, Ա.Ղարաղազարյան, Ս.Մարտիրոսյանը, Հ.Եղիազարյանը, Ա.Առաքելյանը, Հ.Պողոսյանը, Լ.Բարսեղյանը, Ք.Մկրտչյանը, Ա.Գրիգորյանը, Ա.Վարդանյանը, որոնց գրանցման արդյունքների վերաբերյալ հայտարարությամբ հանդես եկավ Գյումրու համայնքապետարանի աշխատակազմի քարտուղար Ռ.Ասատրյանը:

  **Բացակայում է Գյումրի համայնքի ավագանու «Բարգավաճ Հայաստան» խմբակցության անդամ Սուսաննա Աստոյանը:**

**Նիստին հրավիրված են և մասնակցում են`** համայնքապետարանի աշխատակազմի բաժինների պետերը, «Պիոներ պալատ» համայնքային ոչ առևտրային կազմակերպության տնօրենի ժամանակավոր պաշտոնակատար Ջուլիետա Կարապետի Մովսիսյանը, ինչպես նաև ԶԼՄ-ների և ՀԿ-ների ներկայացուցիչներ:

**ԼՍԵՑԻՆ.**

1. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ՀՈԿՏԵՄԲԵՐԻ 06-Ի ՀԵՐԹԱԿԱՆ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ**

 **(Զեկուցող՝ Ս.ԲԱԼԱՍԱՆՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ.**

 Հաստատել Գյումրի համայնքի ավագանու 2017 թվականի հոկտեմբերի 06-ի հերթական նիստի օրակարգը՝ համաձայն հավելվածի:

**Որոշումն ընդունվեց**

**ԼՍԵՑԻՆ.**

1. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2016 ԹՎԱԿԱՆԻ ԴԵԿՏԵՄԲԵՐԻ 12-Ի N 218-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**(Զեկուցող՝ Լ.ՋԻԼԱՎՅԱՆ)**

**ՔՎԵԱՐԿՈՒԹՅՈՒՆ**

**կողմ – 31**

**դեմ – 0**

**ձեռնպահ –1 (Ավետիս Առաքելյան)**

**ՈՐՈՇԵՑԻՆ.**

1. Հայաստանի Հանրապետության Շիրակի մարզի Գյումրի համայնքի 2017 թվականի բյուջեի NN 2,3,6 հատվածներում կատարել փոփոխություններ՝ համաձայն համապատասխանաբար NN 1,2,3 հավելվածների:
2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին` կատարել սույն որոշման 1-ին կետում նշված փոփոխությունները՝ օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

1. **«ՀԱՅԿԱԿԱՆ ԿԱՐԻՏԱՍ» ԲԱՐԵՍԻՐԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

**(Զեկուցող՝ Լ.ՋԻԼԱՎՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1. «Հայկական Կարիտաս» բարեսիրական հասարակական կազմակերպությանը, որպես նվիրատվություն հատկացնել 1.200.000 (մեկ միլիոն երկու հարյուր հազար) Հայաստանի Հանրապետության դրամ` 2017-2018 թվականների ձմռան ընթացքում համայնքի թվով 400 (չորս հարյուր) կարիքավոր ծերերի ջեռուցման կարիքները հոգալու նպատակով:

2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2017 թվականի բյուջեի 10/7/1 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

1. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «Ա.ԲՐՈՒՏՅԱՆԻ ԱՆՎԱՆ ԹԻՎ 4 ԵՐԱԺՇՏԱԿԱՆ ԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ, ՈՐՊԵՍ ՆՎԻՐԱՏՎՈՒԹՅՈՒՆ, ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

**(Զեկուցող՝ Լ. ՋԻԼԱՎՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1. Կազմակերպությանը որպես նվիրատվություն հատկացնել 2.000.000 (երկու միլիոն) Հայաստանի Հանրապետության դրամ՝ անհրաժեշտ երաժշտական գործիքներ ձեռք բերելու նպատակով:

2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման առաջին կետում նշված գումարի հատկացումը կատարել Գյումրի համայնքի 2017 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից՝ օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

**5. «ԱՌՏ» ԵՐԻՏԱՍԱՐԴԱԿԱՆ, ԲՆԱՊԱՀՊԱՆԱԿԱՆ ԵՎ ԽՈՐՀՐԴԱՏՎԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ, ՈՐՊԵՍ ՆՎԻՐԱՏՎՈՒԹՅՈՒՆ, ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

**(Զեկուցող՝ Լ. ՋԻԼԱՎՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ**

1. «ԱՌՏ» երիտասարդական, բնապահպանական և խորհրդատվական հասարակական կազմակերպությանը, որպես նվիրատվություն, հատկացնել 250.000 (երկու հարյուր հիսուն հազար) Հայաստանի Հանրապետության դրամ՝ «Երիտասարդ Գյումրի» ծրագրի իրականացման նպատակով:

2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման առաջին կետում նշված գումարի հատկացումը կատարել Գյումրի համայնքի 2017 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից՝ օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

**6. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ՄԱՐՄՆԱՄԱՐԶԱԿԱՆ ՄԱՐԶԱՁԵՎԵՐԻ ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ, ՈՐՊԵՍ ՆՎԻՐԱՏՎՈՒԹՅՈՒՆ, ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

**(Զեկուցող՝ Ն. ՍԱՐԳՍՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1.Կազմակերպությանը, որպես նվիրատվություն, հատկացնել 500.000 (հինգ հարյուր հազար) Հայաստանի Հանրապետության դրամ՝ մարզադահլիճի համար պատուհաններ, պատուհանագոգեր և հատակապատման տախտակներ ձեռք բերելու և տեղադրելու նպատակով:

 2.Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին` սույն որոշման 1-ին կետում նշված գումարի հատկացումը կատարել Գյումրի համայնքի 2017 թվականի բյուջեի 8/1/1 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

**7. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ՄԱՆԿԱՊԱՏԱՆԵԿԱՆ ԱՐՎԵՍՏԻ ՊԱԼԱՏ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՄԱՍԻՆ**

**(Զեկուցող՝ Ա. ՄԿՐՏՉՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1. Հաստատել Հայաստանի Հանրապետության Շիրակի մարզի Գյումրի համայնքի «Մանկապատանեկան արվեստի պալատ» համայնքային ոչ առևտրային կազմակերպության (այսուհետ՝ կազմակերպություն) կանոնադրությունը նոր խմբագրությամբ 3 (երեք) օրինակից՝ համաձայն հավելվածի:
2. Սահմանել կազմակերպության իրավաբանական հասցեն՝ Հայաստանի Հանրապետություն, Շիրակի մարզ, ք. Գյումրի, Մատնիշյան փ.182:
3. Հանձնարարել կազմակերպության տնօրենի ժամանակավոր պաշտոնակատար Ջուլիետա Մովսիսյանին՝ դիմել Հայաստանի Հանրապետության արդարադատության նախարարության աշխատակազմի իրավաբանական անձանց պետական ռեգիստրի գործակալություն՝ օրենքով սահմանված կարգով պետական գրանցում կատարելու համար:
4. Սույն որոշումն ուժի մեջ է մտնում ընդունմանը հաջորդող օրվանից:

**Որոշումն ընդունվեց**

**ԼՍԵՑԻՆ.**

**8. ՔԱՂԱՔԱՑԻ ԱՐՏՅՈՄ ՍԱՄՎԵԼԻ ՄՈՎՍԻՍՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏՐԱՆՍՊՈՐՏԱՅԻՆ ՄԻՋՈՑԻ 2017 ԹՎԱԿԱՆԻ ԳՈՒՅՔԱՀԱՐԿԻ ՆԿԱՏՄԱՄԲ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ**

**(Զեկուցող ՝ Ս. ՋԱՆՈՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1.Սահմանել արտոնություն քաղաքացի Արտյոմ Սամվելի Մովսիսյանին սեփականության իրավունքով պատկանող տրանսպորտային միջոցի 2017 թվականի գույքահարկի նկատմամբ՝ ազատելով գույքահարկի 50.402 (հիսուն հազար չորս հարյուր երկու) Հայաստանի Հանրապետության դրամ գումարի վճարումից:

2. Սույն որոշումն ուժի մեջ է մտնում ընդունմանը հաջորդող օրվանից:

**Որոշումն ընդունվեց**

**ԼՍԵՑԻՆ.**

**9. ԳՅՈՒՄՐԻ ՔԱՂԱՔԻ ԱԲՈՎՅԱՆ ՃԵՄԱՓՈՂՈՑՈՒՄ ԳՅՈՒՄՐԵՑԻ ԱՆՎԱՆԻ ԱՆՁԱՆՑ ՆՎԻՐՎԱԾ ՀՈՒՇԱՐՁԱՆՆԵՐ ՏԵՂԱԴՐԵԼՈՒ ՄԱՍԻՆ**

**(Զեկուցող ՝ Հ. ԳԱՍՊԱՐՅԱՆ)**

«ԳԱԼԱ» խմբակցության ղեկավար Արմենուհի Վարդանյանի առաջարկությամբ հայտարարվեց ընդմիջում՝ 15 րոպե տևողությամբ:

**ՔՎԵԱՐԿՈՒԹՅՈՒՆ**

**կողմ – 20**

 **դեմ – 0**

**ձեռնպահ – 10 (Ս.Մարտիրոսյան, Հ.Եղիազարյան, Ա.Առաքելյան, Լ.Բարսեղյան,Ք.Մկրտչյան, Ա.Գրիգորյան, Ա.Վարդանյան, Ա.Բադեյան, Ռ.Սարգսյան, Ա.Մխիթարյան)**

Նախագծի քվեարկության ընթացքում բացակայում էին «Բարգավաճ Հայաստան» խմբակցության անդամներ Արմեն Աղանյանը և Անդրանիկ Խաչատրյանը:

**ՈՐՈՇԵՑԻՆ.**

1. Գյումրեցի անվանի անձանց նվիրված հուշարձաններ տեղադրել Գյումրի քաղաքի Աբովյան ճեմափողոցում:
2. Տեղադրվելիք հուշարձանների ցանկը կազմելու համար կազմակերպել հանրային բաց լսումներ և քննարկումներ:
3. Հուշարձանների ցանկը կազմելուց հետո կազմակերպել նախագծերի մրցույթ:
4. Ընդունել ի գիտություն, որ հուշարձանները տեղադրվելու են Հայաստանի Հանրապետության նախագահի հովանավորությամբ:

**Որոշումն ընդունվեց**

**ԼՍԵՑԻՆ.**

**10. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ ԵՐՐՈՐԴ ՆՍՏԱՇՐՋԱՆԻ ՀԵՐԹԱԿԱՆ ԵՐՐՈՐԴ ՆԻՍՏԻ ՕՐԸ ՍԱՀՄԱՆԵԼՈՒ ՄԱՍԻՆ**

**(Զեկուցող ՝ Ս. ԲԱԼԱՍԱՆՅԱՆ)**

**ՔՎԵԱՐԿՈՒԹՅՈՒՆ**

**կողմ – 32**

 **դեմ – 0**

**ձեռնպահ – 0**

**ՈՐՈՇԵՑԻՆ.**

Գյումրի համայնքի ավագանու երրորդ նստաշրջանի հերթական երրորդ նիստի օր սահմանել 2017 թվականի նոյեմբերի 06-ը:

**Որոշումն ընդունվեց**